**ANEXĂ**

**la HCJ NR. \_\_\_\_\_\_\_\_\_\_\_\_\_\_\_\_\_\_\_\_**

**REGULAMENT**

# ''Gala Excelenței în Argeș''

## CAPITOLUL I - Dispoziţii Generale

**Art.1.** ''Gala Excelenței în Argeș'' este un eveniment dedicat personalităţilor argeșene care s-au remarcat în domenii de referință în cursul anului 2023. Consiliul Județean Argeș va decerna premiile în cadrul unei ceremonii la care vor participa personalități din mediul universitar, cultural, economic, administrativ, sănătate, sport, turism, etc.

**Art.2.** Domeniile pentru care se acordă premiile de excelenţă sunt următoarele:

* ***Cultură (Artele spectacolului, Arte vizuale, Artă dramatică, Muzică, Literatură***)
* ***Educație/Științe***
* ***Sănătate***
* ***Sport***
* ***Tineret***
* ***Turism/ Protecția mediului;***
* ***Mediu de afaceri***
* ***Mass – media***;
* ***Mediu public/ Administrație***
* ***Social***
* ***Premiul de Înaltă Apreciere* -** *,,Ambasadorul Argeșului”*
* ***Premii speciale*** *– „Merit pentru întreaga activitate”*

## CAPITOLUL II – Cadrul legal

**Art.3.** Potrivit prevederilor legale, autorităţile publice au obligația să sprijine cultura, educația, tineretul, sportul, etc. La baza elaborării acestui regulament stau prevederile:

* Ordonanţei de urgenţă a Guvernului nr. 57/2019 privind Codul Administrativ, cu modificările și completările ulterioare;
* Legii nr. 273/2006 privind finanțele publice locale, cu modificările şi completările ulterioare;

***CAPITOLUL III*** – ***Principii și criterii de premiere***

**Art.4.** Principii de Conferire

Premiile de excelență se acordă personalităţilor din Argeș, care prin activitatea ştiinţifică şi profesională, rezultatele recunoscute la nivel național și internațional au contribuit în mod esenţial la prestigiul județului Argeș.

**Art.5.** Candidaturile pentru premiere sunt considerate eligibile pentru etapele de selectare şi evaluare calitativă, dacă sunt identificate cumulativ următoarele criterii de eligibilitate:

**(1)** *Criterii generale* pentru acordarea premiilor:

1. Competenţe şi moralitate

2. Plusvaloare, merite profesionale în domeniul propus;

3. Activitatea desfăşurată și contribuţia adusă la creşterea prestigiului sau notorietăţii județului;

**(2)** *Criterii specifice* pentru acordarea premiilor:

1. Încadrarea în categoria de premiere;

2. Diplome, Atestate, Certificate, Distincții, Titluri, etc. obținute pentru activitatea și/sau rezultatele din domeniul profesional, recunoscute național/internațional **în anul 2023**;

3. Relevanța activităților și rezultatelor în raport cu categoria de premiere;

4. Vizibilitatea activității la nivel național, internațional.

**Art.6.** Nu pot fi nominalizate pentru acordarea premiilor de excelenţă persoanele care se găsesc în vreuna din următoarele situaţii:

a. condamnate prin hotărâre judecătorească definitivă, pentru infracţiuni contra statului, crime împotriva umanităţii şi alte fapte penale;

b. sancționați profesional de organizator sau de angajator.

***CAPITOLUL IV – Componența și Atribuțiile Juriului***

**Art.7. (1)** Juriul va fi desemnat prin dispoziție a Președintelui Consiliului Județean Argeș;

**(2)** Juriul format din specialiști din domeniile nominalizate, este alcătuit dintr-un număr impar de membri (inclusiv președintele acestuia);

**(3)** Componența juriului cuprinde reprezentanţi ai mediului cultural, administrativ, universitar, educațional, ai Consiliului Județean Argeș, fără ca vreun membru al juriului să poată fi nominalizat pentru obţinerea premiului de excelenţă;

**(4) S**ecretariatul juriului este format din 2 reprezentanți din aparatul propriu al Consiliului Județean Argeș;

**(5)** Membrii comisiei de jurizare pot înainta propuneri pentru fiecare domeniu, conform criteriilor din regulament;

**(6)** Secretariatul juriului asigură înscrierea participantilor, primirea și gestionarea cererilor de participare, orice intrebari referitoare la Gală.

**(7)** Secretariatul juriului centralizează solicitările de participare pe fiecare domeniu înregistrate la registratura Consiliului Județean Arges sau online la adresa de mail: [birou\_presa@cjarges.ro](mailto:birou_presa@cjarges.ro), cât și nominalizările specialiștilor din comisia de jurizare.

**(8)** Juriulevaluează și deliberează cu privire la toate propunerile/candidaturile depuse, în baza criteriilor prezentului regulament pentru stabilirea caștigătorilor la fiecare domeniu astfel:

- Premiul I de laureat în domeniu,

- Premiul II

- Premiul III.

**(9)** Preşedintele Juriului împreună cu secretariatul juriului întocmeşte un proces verbal cu rezultatul final al jurizării la fiecare domeniu, pe suport de hârtie, semnat de către fiecare membru al Juriului. Fiecare nume prezent pe listă va fi însoţit de câteva date privind funcţia, date de contact şi o scurtă argumentare a nominalizării premiate.

**(10)** Comisia, prin secretariatul juriului, înștiințează persoanele nominalizate pentru premiere în cadrul Galei și solicită acestora confirmarea participării;

**(11)** Premiile de excelenţă constau în decernarea Diplomei de Excelenţă şi a Trofeului care simbolizează excelenţa, precum şi a unui premiu în bani, în conformitate cu prevederile Codului fiscal.

**(12)** Juriul păstrează confidențialitatea asupra tuturor datelor din formularele de înscriere și va semna o declarație de confidențialite.

***CAPITOLUL V – Documente pentru înscriere și depunerea candidaturilor***

**Art.8. (1)** Formularul de înscriere, în forma atașată prezentului Regulament ca Anexa nr. 1, va fi datat, completat, semnat și depus în termenul stabilit de organizator;

**(2)** CV în Format European;

**(3)** Minim o recomandare de la un for de specialitate aferent domeniului premiat;

**(4)** Scrisoare de motivație privind candidatura sau propunerea, după caz.

**(5)** Diplome, atestate relevante pentru rezultatele remarcabile obținute în anul 2023.

Depunerea candidaturilor se poate realiza personal la registratura Consiliului Județean Argeș, sediul în Piața Milea, nr.1 sau on-line, la adresa de e-mail: [birou\_presa@cjarges.ro](mailto:birou_presa@cjarges.ro);

***CAPITOLUL VI*** – ***Calendarul evenimentului***

* 28 Februarie- 15 martie 2024 – Înscrieri și Nominalizări propuneri
* 18 - 20 Martie 2024 – Evaluarea și jurizarea Înscrierilor/Nominalizărilor
* 28 martie 2024 – ''Gala Excelenței''

***CAPITOLUl VI – Alocarea resurselor financiare***

**Art.8. (1)** În vederea organizării ''Galei Excelenței Argeșene'' ediţia 2024, care se va desfăşura în luna martie 2024, se va aloca un buget total în sumă de **85.000 lei**, disponibil în bugetul Consiliului Județean Argeș la capitolul 67.02..05.02. – Tineret.

**(2)** Premiile individuale, se vor acorda după jurizare în funcție de valoarea performanței, de relevanţa contribuției adusă arealului argeșean, la fiecare domeniu și în limita bugetului aprobat, astfel:

- fond de premiere: 60.000 lei

- cheltuieli de organizare (diplome, trofee, flori, serviciu catering, grafică publicitară, roll-up-uri publicitare, fotograf etc.)- 20.000 lei

- alte cheltuieli- 5.000 lei

**(3)** În cazul echipelor care au obținut performanțe se vor acorda premii la valoarea celor care se acordă la nivel individual.

**(4)** În cazul elevilor și sportivilor, se vor premia și profesorii îndrumători/ antrenorii acestora, după caz.

***CAPITOLUL VII – Confidențialitatea Datelor cu caracter personal***

**(1)** Participanții înțeleg că înscrierea și participarea la ''Gala Excelenței în Argeș'' presupune prelucrarea de date cu caracter personal, în scopul organizării și desfășurării ceremoniei de acordare a premiilor și îndeplinirii obligațiilor prevăzute de lege în sarcina Organizatorului.

**(2)** Organizatorul se angajează să prelucreze datele cu caracter personal în conformitate cu prevederile Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și cu prevederile Legii nr. 190/2018.

**(3)** Consiliul Județean Argeș garantează confidențialitatea tuturor datelor cu caracter personal ale persoanelor decernate și se obligă să nu le divulge unor terțe persoane și/sau instituții;

**(4)** Datele de contact ale persoanelor care au fost desemnate pentru premiere vor fi folosite de Consiliul Județean Argeș numai pentru informarea acestora cu privire la desfășurarea ceremoniei de premiere din cadrul evenimentului ''Gala Excelenței în Argeș''.

**(5)** Consiliul Județean Argeș își rezervă dreptul de a folosi în materialele de promovare a Galei următoarele informații: numele participanților, fotografiile.

***CAPITOLUL VIII – Dispoziții finale***

1. Direcția Cultură Turism și Tineret din cadrul Consiliului Județean Argeș are rol executiv şi de verificare, privind aplicarea prezentului regulament.
2. Prevederile prezentului Regulament se aplică de la data aprobării lui prin Hotărâre a Consiliului Județean Argeș.
3. Prezentul eveniment poate fi amânat sau anulat în cazul producerii unui eveniment de forță majoră sau în cazul imposibilității de desfașurare, din motive independente de voința organizatorului. Totodată, organizatorul poate modifica oricând prezentul regulament și poate renunța la acordarea premiilor la anumite domenii, în lipsa unor candidaturi sau a unor candidaturi irelevante pentru domeniul respectiv.